You are here: Home » Content » Lewensorientering Graad 5 » Teikenspeletjies
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETIntPhaseLO Tags5th Afrikaans Course LO4:AS5.4.1 Assignment This module and collection are included inLens: Siyavula: Life Orientation (Gr. 4-6)By: SiyavulaModule Review Status: In ReviewCollection Review Status: In Review
FISIESE ONTWIKKELING EN BEWEGING Module 19
TEIKENSPELETJIES (Sommige van hierdie speletjies is verwerk uit die boek: Die onderrig van Liggaamlike Opvoeding deur Harry McEwan, Maskew Miller Longman, 1989).AKTIWITEIT 1:
OM TEIKENSPELETJIES TE SPEEL [LU 4.1]
Tweebaan-teikenbalMateriaal: Bordkryt, twee teikenpale of bakens, kleurbande vir helfte van die klas. Die opvoeder trek twee halfsirkels met elk 'n deursnee van 3,6 meter voor en agter in die skoolsaal. 'n Teikenpaal word in die middel van elke sirkel geplaas. 'n Streep word nou getrek van die een na die ander teiken. Leerders word in twee gelyke spanne verdeel. Span A dra elkeen 'n kleurband. Die spanne word nou in twee verdeel sodat pare gevorm word met een lid uit Span A en een uit Span B langs mekaar. Die twee gelyke groepe neem elk hulle posisie in die toegekende baan in. Geen speler mag in die sirkels kom nie. Die bal word nou heen en weer tussen die spanne gegooi en elke groep probeer die ander se teikenpaal raak te gooi om so 'n punt aan te teken. Wanneer 'n doelpunt aangeteken is, gooi die opvoeder die bal tussen twee spelers van teenoorstaande spanne in die lug op, en die spel hervat. Die span met die meeste punte is die wenners.Figure 1
DriebaankoestertjieMateriaal: Bordkryt, 'n groterige bal (bv. 'n sokkerbal), 'n stophorlosie of 'n wekker . Die saal word in drie gelyke bane verdeel en met bordkryt gemerk. Merk die bane 1, 2, 3. Die opvoeder verdeel die klas in drie gelyke spanne (ABC) en aan elke span word 'n baan toegeken. Span A en C probeer Span B (in die middel) se spelers met die bal raakgooi. Span B probeer uit die pad van die bal bly. Elke keer wanneer 'n Span B-speler getref word, kry die betrokke span een punt. Na 'n vasgestelde tyd ruil die spanne sodat elke span 'n kans kry om die middelste teikenspan te wees. Die span teen wie die minste punte aan die einde van die spel toegeken is, is die wenner.Figure 2L.W. Geen speler mag buite sy baan beweeg nie.
KringkoesterjieDie spel word presies soos baankoesterjie gespeel, met die verskil dat die gooi-spanne in 'n wye kring rondom die teikenspan in die middel van die kring staan.Figure 3Uitvoer van 'n reeks bewegings wat noukeurigheid en kontrole bevorder.a) Tonnel-aflosMateriaal: Een groterige bal per span en 'n fluitjie vir die opvoeder.Die klas word in spanne van vyf tot tien lede verdeel.Die spanne sit ongeveer een meter uitmekaar in 'n lang ry. (Begin met die spanne teen die agterste muur van die saal, sodat daar ruimte is aan die voorkant van die ry.) Die voorste spanlid (leier) hou 'n bal vas. Wanneer die opvoeder op die fluitjie blaas, spring die span op en neem 'n gehurkte posisie in. Die bal word tussen die spanlede se bene deur na agtertoe gerol. Sodra die bal deur 'n spanlid se bene beweeg het , lê hy/sy oorkruis plat op die maag. Die laaste spanlid in die ry stop die bal en "blok" dit teen die saalmuur agter hom . Nou hardloop hy met die bal en spring telkens oor die "mensbrug" wat sy spanlede vorm en gaan sit aan die voorpunt van die ry. Die proses herhaal totdat die oorspronklike leier weer voor sit.Figure 4a) StoktoertjiesMateriaal: 'n stok een meter lank per leerder. (Leerders is verant-woordelik vir hulle eie stokke.) In hierdie aktiwiteit werk elke leerder op sy eie. Leerders word vroegtydig gevra om elk 'n stok van een meter skool toe te bring. (Leerders kan ook aangemoedig word om die stokke mooi glad te maak en te versier.) Leerders kry vyf minute om 'n reeks bewegings, waarin die stok gebruik word, uit te werk. Na vyf minute kry elke leerder kans om sy reeks aan sy klasmaats te demonstreer. (Die opvoeder kan punte uit tien aan die leerder toeken met die oog op assessering). Die klas stem vir die drie beste stoktoertjies. Die wenners leer vir die ander leerders hulle toertjie-reeks aan. Die drie reekse word nou in opeenvolging aangebied met die hele klas wat dit gelyktydig uitvoer.Figure 5AssesseringLU 4LIGGAAMLIKE ONTWIKKELING EN BEWEGINGDie leerder is in staat om begrip te toon vir en deel te neem aan aktiwiteite wat beweging en liggaamlike ontwikkeling bevorder.Dit is duidelik wanneer die leerder:4.1 'n verskeidenheid teikenspeletjies ondersoek;4.3 'n verskeidenheid veld- en baanatletiektegnieke toon;4.4 ritmiese bewegings en stappe met aandag aan liggaamshouding en -styl uitvoer;4.5 kennis van veiligheidsmaatreëls in en naby water toon.
« Previous module in collection Ontwikkeling van eie studiemetodes
Next module in collection » Om veld- en atletiekbaantegnieke aan te leer
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 21, 2009 6:25 am +0000. Add to a lens